2023.3.9.
HU
Az Európai Unió Hivatalos Lapja
L 71/11
A BIZOTTSÁG (EU) 2023/514 VÉGREHAJTÁSI RENDELETE (2023. március 8.) az (EU) 2021/405 végrehajtási rendeletnek a nagymértékben finomított termékek, a jóváhagyott ellenőrzési tervvel rendelkező harmadik országok jegyzéke, valamint Moldovának az A. osztályú tojásként történő forgalomba hozatalra szánt tojást tartalmazó szállítmányok Unióba történő beléptetése tekintetében engedélyezett harmadik országok jegyzékébe való felvétele vonatkozásában történő módosításáról (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017.
március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1) és különösen annak 127. cikke (2) bekezdésére,
mivel:
(1)
Az (EU) 2017/625 rendeletet kiegészítő (EU) 2022/2292 felhatalmazáson alapuló bizottsági rendelet (2) azt hivatott biztosítani, hogy az élelmiszer-termelő állatok és egyes, emberi fogyasztásra szánt áruk harmadik országokból vagy harmadik országbeli régiókból származó szállítmányai megfeleljenek bizonyos uniós élelmiszer-biztonsági követelményeknek vagy azokkal legalább egyenértékűként elismert követelményeknek.
Az említett rendelet megnevezi különösen azon emberi fogyasztásra szánt állatokat és árukat, amelyekre alkalmazandó az a követelmény, hogy az (EU) 2017/625 rendelet 126. cikke (2) bekezdésének a) pontjában említett jegyzékben szereplő harmadik országból vagy harmadik országbeli régióból kell érkezniük.
(2)
Az (EU) 2022/2292 felhatalmazáson alapuló rendelet 7. cikke értelmében az élelmiszer-termelő állatok, állati eredetű termékek és összetett élelmiszer-készítmények bizonyos szállítmányai kizárólag olyan harmadik országból léptethetők be az Unióba, amely szerepel az említett, emberi fogyasztásra szánt szállítmányok Unióba történő beléptetése tekintetében engedélyezett harmadik országok jegyzékében.
(3)
Az (EU) 2021/405 bizottsági végrehajtási rendelet (3) megállapítja az egyes nagymértékben finomított termékeket tartalmazó szállítmányok Unióba történő beléptetése tekintetében engedélyezett harmadik országok vagy harmadik országbeli régiók jegyzékét.
(1) HL L 95., 2017.4.7., 1. o. (2) A Bizottság (EU) 2022/2292 felhatalmazáson alapuló rendelete (2022. szeptember 6.) az (EU) 2017/625 európai parlamenti és tanácsi rendeletnek az élelmiszer-termelő állatok és egyes, emberi fogyasztásra szánt áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L 304., 2022.11.24., 1. o.).
(3) A Bizottság (EU) 2021/405 végrehajtási rendelete (2021. március 24.) az egyes emberi fogyasztásra szánt állatok és áruk Unióba történő beléptetése tekintetében az (EU) 2017/625 európai parlamenti és tanácsi rendelet szerint engedélyezett harmadik országok vagy harmadik országbeli régiók jegyzékeinek a megállapításáról (HL L 114., 2021.3.31., 118. o.).